Na osnovu člana 38 stav 1 tačka 1 Zakona o lokalnoj samoupravi ("Službeni list Crne Gore", br. 2/18, 34/19 i 38/20) i čl. 174 i 175 Statuta Glavnog grada ("Službeni list Crne Gore - Opštinski propisi", broj 8/19), Skupština Glavnog grada - Podgorice, na sjednici održanoj 30. juna 2021. godine, donijela je -

O D L U K U

o izmjeni i dopunama Statuta Glavnog grada

Član 1

U Statutu Glavnog grada ("Službeni list Crne Gore - Opštinski propisi", broj 8/19), u članu 33 stav 2 riječi: "zaštitu imovinsko-pravnih interesa Glavnog grada", brišu se.

Poslije stava 3 dodaje se novi stav koji glasi:

"Poslove zaštite imovinsko-pravnih interesa Glavnog grada vrši organ uprave nadležan za poslove zastupanja".

 Član 2

U članu 43 stav 1 poslije veznika "a" dodaju se riječi: "dužan je da je sazove".

U stavu 7 poslije riječi "sazivanja" dodaju se riječi: "i mora biti završena najkasnije u roku od tri mjeseca od dana sazivanja".

Član 3

U članu 109 poslije stava 2 dodaje se novi stav koji glasi:

"Ako se gradonačelnik ne izabere u roku iz stava 2 ovog člana, na predlog Vlade ili jedne trećine odbornika, skupština donosi odluku o skraćenju mandata skupštine."

**Član 4**

Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".

Broj: 02-016/21-616

Podgorica, 30. juna 2021. godine

**SKUPŠTINA GLAVNOG GRADA - PODGORICE**

 **PREDSJEDNIK,**

 **dr Đorđe Suhih**